पीडियाट्रिक, ईएनटी गायनिक व स्किन के खाली मिले कमरे
जेएएच: डीन ने किया ओपीडी का निरीक्षण
गजराराजा मेडिकल कॉलेज के डीन डॉ. एसएन अयंगर ने शनिवार को ओपीडी का निरीक्षण किया। निरीक्षण के दौरान कई डॉक्टर अनुपस्थित मिले। अनुपस्थित मिले डॉक्टरों को कारण बताओ नोटिस जारी किया जाएगा।
4 दिन से लगातार छुट्टी होने के कारण शनिवार को ओपीडी सुबह 9 से 11 बजे तक खोली गई। दो घंटे चलने वाली ओपीडी में डॉक्टरों को बैठने के निर्देश अधीक्षक द्वारा जारी किए गए थे।
डीन डॉ. एसएन अयंगर को सूचना मिली कि ओपीडी में डॉक्टर नहीं बैठे हैं। इस सूचना पर डीन ने ओपीडी का सुबह करीब 9.30 बजे निरीक्षण किया। निरीक्षण के दौरान गायनिक, स्किन, पीडियाट्रिक, ईएनटी के कमरे खाली मिले। डॉ. अयंगर ने बताया कि अनुपस्थित मिले डॉक्टरों को नोटिस जारी किया जाएगा। साथ ही विभागाध्यक्षों से कहा जा रहा है कि वह ओपीडी की व्यवस्था सुनिश्चित करें।
hne_Deva hin_Deva hin_Deva hin_Deva hin_Deva